钦定古今图书集成/明伦汇编/闺媛典/第048卷 > 黄仲起妻朱氏
## 钦定古今图书集成/明伦汇编/闺媛典/第048卷 > 黄仲起妻朱氏

按《元史列女传》：“朱氏，黄仲起妻，杭州人。至正十六年，
张士诚寇杭州，其女临安奴仓皇言曰：‘贼至矣，我别
母求一死也’。俄而贼驱诸妇至其家，且指朱氏母子
曰：‘为我看守，日暮我当至也’。朱氏闻之，惧，受辱，遂与
女俱缢死。妾冯氏见其母子已死，叹曰：‘我生何为，徒
受辱耳’！亦自缢死。继而仲起弟妻蔡氏，抱幼子元童”，
与乳母汤氏皆自缢。及暮，贼至，见诸尸满室，执仲起
将杀之，哀求得脱。贼遂尽掠其家财而去。